**Министерство на Културата**

**У С Т А В**

**НА НАРОДНО ЧИТАЛИЩЕ "Просвета-1919"**

**гр.Костандово, общ. Ракитово, обл.Пазарджик**

*ИЗМЕНЕН И ДОПЪЛНЕН ОТ ОБЩО ОТЧЕТНО-ИЗБОРНО СЬБРАНИЕ НА*

*20.04.2010г.*

***ГЛАВА ПЪРВА***

# ОБЩИ ПОЛОЖЕНИЯ

**Чл.1.** С този устав се уреждат наименованието и седалището на народното читалище, целите, източниците на финансиране, издръжката, органите на управление и контрол, и техните правомощия, начина на избирането им, реда за свикването им и за вземане на решения, начина за приемане на членове и прекратяване на членството, както и реда за определяне на членския внос и прекратяването на народните читалища.

**Чл.2**.(1) Народно читалище „Просвета - 1919” е самоуправляващо се българско културно-просветно сдружение, със седалище град/Костандово, област Пазарджик което изпълнява и държавни културно-просветни задачи. В неговата дейност могат да участват всички физически лица без оглед на ограничения на възраст и пол, политически и религиозни възгледи и етническо самосъзнание.

(2) Читалището е юридическо лице с нестопанска цел и подлежи на вписване в регистъра на Окръжния съд гр. Пазарджик

**Чл.3.** Отношенията на читалището с Общинската управа гр. Ракитово се характеризират с уважение, партньорство при обсъждане проблемите на културата в Общината и взаимодействие при запазване на своята автономия.

**Чл.4.** Народното читалище може да се сдружава с други читалища за постигане на своите цели, за провеждане на съвместни дейности и инициативи при условията и по реда установен от Закона за народните читалища без ограничаване самоуправлението на собствената си дейност и имоти.

**Чл.5.** Читалището се наблюдава, подпомага и подкрепя в дейността си от Министъра на културата.

***ГЛАВА ВТОРА***

## ЦЕЛИ И ДЕЙНОСТИ

**Чл. 6. (1)** Целите на народно читалище „Просвета-1919” са да задоволява потребностите на гражданите, свързани със:

1. развитие и обогатяване на културния живот, социалната и образователната дейност в гр.Костандово;
2. запазване на местните обичаи и традиции;
3. разширяване на знанията на гражданите и приобщаването им към ценностите и постиженията на науката, изкуството и културата;
4. възпитаване и утвърждаване на националното самосъзнание;
5. осигуряване на достъп до информация.

**(2)** За постигане на целите по ал. 1 читалището извършва основни дейности, като:

1. уреждане и поддържане на библиотеки, читални, фото-, филмо- и видеотеки, както и създаване и поддържане на електронни информационни мрежи;
2. развиване и подпомагане на любителското художествено творчество;
3. организиране на школи, кръжоци, курсове, клубове, кино- и видеопоказ, празненства, концерти чествания и младежки дейности;
4. събиране и разпространяване на знания за родния край;
5. създаване и съхраняване на музейни колекции съгласно Закона за културното наследство;
6. предоставяне на компютърни и интернет услуги.
7. Народното читалище може да развива и допълнителна стопанска дейност със социална насоченост, в сферата на физическата култура, здравеопазването, информацията, взаимодействията с училищата и църквата, и друга, свързана с предмета на основната им дейност, в съответствие с действащото законодателство, като използват приходите от нея за постигане на определените в устава им цели. Народното читалище не разпределя печалба.
8. Допълнителните дейности не могатда създават условие за нарушаване на добрите нрави, да противоречат или рушат националното самосъзнание.
9. Народното читалище няма право да предоставя собствено или ползвано от него имущество възмездно или безвъзмездно:
10. за хазартни игри и нощни заведения;
11. за дейност на нерегистрирани по Закона за вероизповеданията религиозни общности и юридически лица с нестопанска цел на такива общности;
12. за постоянно ползване от политически партии и организации;
13. на председателя, секретаря, членовете на настоятелството и проверителната комисия и на членовете на техните семейства.

***ГЛАВА ТРЕТА***

## ЧЛЕНСТВО

**Чл.7.** Приемането на нови читалищни членове става чрез подаване на писмено заявление до председателя на читалището и заплащане на членски внос.

**Чл.8.** **(1)** Членовете на читалището са индивидуални, колективни и почетни.

**(2)** Индивидуалните членове са български граждани. Те биват действителни и спомагателни:

1. действителните членове са лица, навършили 18 години, които участват в дейността на читалището, редовно плащат членски внос и имат право да избират и да бъдат избирани след едногодишен стаж.Членският стаж до приемането на този устав се зачита.
2. спомагателните членове са лица до 18 години, които нямат право да избират и да бъдат избирани; те имат право на съвещателен глас. Желателно е да участват в дейността на читалището.

**(3)** Колективните членове съдействат за осъществяване целите на читалищата, подпомагат дейностите, поддържането и обогатяването на материалната база и имат право на един глас в общото събрание. Колективни членове могат да бъдат:

1. професионални организации;
2. стопански организации;
3. търговски дружества;
4. кооперации и сдружения;
5. културно-просветни и любителски клубове и творчески колективи.

**(4)** Почетни членове могат да бъдат български и чужди граждани с изключителни заслуги за развитието на читалището. Утвърждаването им става с решение на Общото събрание.

**Чл.9.** Членовете на читалището с глас имат право на информация за решенията на Настоятелството, за състоянието и използването на материалната база и имотите, за изпълнение на бюджета, за дейността на читалищния съюз, в който членува читалището.

**Чл.10. (1)**Членовете на читалището с право на глас са носители на особени права и отговорности за съхраняването и обогатяването на имуществото на читалището.

**(2)** Членовете на читалището са длъжни:

1.да спазват устава на Читалището.

1. да плащат редовно годишния си членски внос.
2. да опазват имуществото на читалището.
3. да участват в дейността на Читалището, според възможностите и интересите си.
4. да не уронват доброто име на Читалището.

**Чл.11.** Членството в читалището може да се прекрати от съответния орган в следните случаи:

1. При не плащане на членския внос за повече от една година поради отпадане, с решение на Настоятелството.
2. По молба на член до Настоятелството- по собствено желание .
3. При грубо нарушаване на Устава, непристойно поведение уронващо авторитета и името на читалището, посегателство върху имуществото на читалището и след като са взети безрезултатно всички мерки за изправяне на виновния и изключване от Общото събрание на читалището.

***ГЛАВА ЧЕТВЪРТА* УПРАВЛЕНИЕ**

**Чл.12.** Орган на читалището са общото събрание, настоятелството и проверителната комисия.

**Чл.13. (1)** Върховен орган на читалището е общото събрание.

**(2)** Общото събрание на читалището се състои от всички членове на читалището, имащи право на глас.

**Чл.14. (1)** Общото събрание:

1. изменя и допълва устава;

2.избира и освобождава членовете на настоятелството, проверителната комисия и председателя;

3.приема вътрешните актове, необходими за организацията на дейността на читалището;

1. изключва членове на читалището;
2. определя основни насоки на дейността на читалището;
3. взема решение за членуване или за прекратяване на членството в читалищно сдружение;
4. приема бюджета на читалището;
5. приема годишния отчет до 30 март на следващата година;
6. определя размера на членския внос;
7. отменя решения на органите на читалището;
8. взема решение за прекратяване на читалището;
9. взема решение за отнасяне до съда на незаконосъобразни действия на ръководството или отделни читалищни членове.

**(2)** Решенията на общото събрание са задължителни за другите органи на читалището.

**Чл.15. (1)** Редовно общо събрание на читалището се свиква от настоятелството най-малко веднъж годишно. Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището с право на глас. При отказ на настоятелството да свика извънредно общо събрание, до 15 дни от постъпването на искането проверителната комисия или една трета от членовете на читалището с право на глас могат да свикат извънредно общо събрание от свое име.

1. Поканата за събрание трябва да съдържа дневния ред, датата, часа и мястото на провеждането му и кой го свиква. Тя трябва да бъде получена срещу подпис или връчена не по-късно от 7 дни преди датата на провеждането. В същия срок на вратата на читалището и на други общодостъпни места в общината, където е дейността на читалището, трябва да бъде залепена поканата за събранието.
2. Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.
3. Решенията по чл. 14, ал. 1, т. 1, 4, 10, и 11 се вземат с мнозинство най-малко две трети от всички членове. Останалите решения се вземат с мнозинство повече от половината от присъстващите членове.
4. Две трети от членовете на общото събрание на народното читалище могат да предявят иск пред окръжния съд по седалището на читалището за отмяна на решение на общото събрание, ако то противоречи на закона или устава.
5. Искът се предявява в едномесечен срок от узнаването на решението, но не по-късно от една година от датата на вземане на решението.
6. Прокурорът може да иска от окръжния съд по седалището на читалището да отмени решение на общото събрание, което противоречи на закона или устава, в едномесечен срок от узнаване на решението, но не по-късно от една година от датата на вземане на решението.

**Чл.16. (1)** Изпълнителен орган на читалището е настоятелството, което се състои от 7 членове, избрани за срок до 3 години. Същите да нямат роднински връзки по права и съребрена линия до четвърта степен.

**(2)** Настоятелството:

1. свиква общото събрание;
2. осигурява изпълнението на решенията на общото събрание;
3. подготвя и внася в общото събрание проект за бюджет на читалището и утвърждава щата му;
4. подготвя и внася в общото събрание отчет за дейността на читалището;
5. назначава секретаря на читалището, определя заплатата и утвърждава длъжностната му характеристика;
6. прави преглед на членството на всеки шест месеца;
7. решава въпроси за откриване и закриване на художествено творчески колективи, школи, клубове и други форми на работа;
8. на заседанията на Настоятелството се кани със съвещателен глас, Секретарят на читалището, ако не е член на Настоятелството;
9. членовете на Проверителната комисия могат да присъстват на заседанията на

Настоятелството със съвещателен глас;

1. настоятелството се свиква от Председател, Секретар, или по искане на една трета от настоятелите;
2. внася предложение в Община Ракитово и други органи и организации за строителство, реконструкция, модернизация, поддържане, ремонтиране и обзавеждане на сградата, за създаване на материални, финансови и кадрови условия за развитие на дейността;
3. взема решение за участие по проекти и осигурява тяхното разработване и изпълнение;
4. взема решения за отдаване на имоти под наем, спазвайки чл.6, ал.5 от настоящия устав;
5. взема решения за освобождаване и назначаване на работещите щатни и хонорувани служители на читалището, за сключване на договори с други физически и юридически лица и разкриване на съвместни културно-просветни дейности;
6. взема решения за морално и материално стимулиране на работещите по щат и индивидуални договори;
7. ръководи цялостната дейност на читалището и взема решения по всички въпроси, отнасящи се до работата и имуществото на читалището /непротиворечащи на

Закона за народните читалища/

**(3)** Настоятелството взема решение с мнозинство повече от половината на членовете си.

**Чл.17. (1)** Председателят на читалището е член на настоятелството и се избира от общото събрание за срок до 3 години.

**(2)** Председателят:

1. организира дейността на читалището съобразно закона, устава и решенията на общото събрание;
2. представлява читалището;

3.свиква и ръководи заседанията на настоятелството и председателства общото събрание;

1. отчита дейността си пред настоятелството;
2. сключва и прекратява трудовите договори със служителите съобразно бюджета на читалището и въз основа решение на настоятелството;
3. заверява разходните документи;
4. наблюдава работата на Секретаря на читалището по организацията на текущата работа.

**Чл.18. (1)** Секретарят на читалището е щатният организатор на текущата му дейност.

1. организира изпълнението на решенията на настоятелството, включително решенията за изпълнението на бюджета;
2. замества председателя при неговото отсъствие;
3. организира текущата основна и допълнителна дейност;
4. отговаря за работата на щатния и хонорувания персонал;
5. представлява читалището заедно и поотделно с председателя.

**(2)** Настоятелството и Председателят подкрепят Секретаря неговата ежедневна работа, помагат му да израсне като читалищен експерт, без да се намесват грубо и отнемат компетенциите му, освен чрез решение на Настоятелството.

**Чл.19. (1)** Секретарят на читалището не може да е член на читалищното настоятелство

1. С изтичане мандата на едно Настоятелството договорът със Секретаря не се прекратява. Новото Настоятелство може да прекрати договора само при наличие на груби нарушения по Кодекса на труда и ако доказано не се справя с работата си.

1. Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.

**Чл.20. (1)** Броят на членовете на проверителната комисия се определя от Общото събрание, но не по малко от трима избрани за срок до 3 години.

1. Членове на проверителната комисия не могат да бъдат лица, които са в трудово правни отношения с читалището или са роднини на членове на настоятелството, на председателя или на секретаря по права линия, съпрузи, братя, сестри и роднини по сватовство от първа степен.
2. Проверителната комисия осъществява контрол върху дейността на настоятелството, председателя и секретаря на читалището по спазване на закона, устава и решенията на общото събрание чрез периодични проверки на финансовото и организационно състояние на читалището
3. Проверителната комисия има право да присъства на заседанията на читалищното настоятелство, провежда самостоятелни заседания и изготвя доклади за

Общите събрания

1. При констатирани нарушения проверителната комисия уведомява общото събрание на читалището, а при данни за извършено престъпление и органите на прокуратурата.

**Чл.21.** Не могат да бъдат избирани за членове на настоятелството и на проверителната комисия, и за секретари лица, които са осъждани на лишаване от свобода за умишлени престъпления от общ характер.

**Чл.22**. Членовете на настоятелството, включително председателят и секретарят, подават декларации за конфликт на интереси при условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на съответното читалище.

**Чл.23**. Членовете на настоятелството, проверителната комисия и председателят имат право на възнаграждение за дейността си и участието в заседания на съответните органи.

***ГЛАВА ПЕТА***

## ИМУЩЕСТВО И ФИНАНСИИ

**Чл.24.** (1) Народно читалище „ Просвета-1919” ползва масивна триетажна сграда, със застроена площ 1030 кв.м., намираща се в гр.Костандово, кв.28, УПИ №1477 на ул. „Христо Ботев”№ 37, построена през 1971г., с учредено безвъзмездно право на ползване за срок от 10 години, с Решение № 50 /18.05.2000 г. на Общински съвет –Ракитово и Заповед № 9 / 25.08.2000 г на Кмета на община Ракитово

(2) Имуществото се състои от дълготрайни материални активи и малоценни материали, подарени на читалището, придобити с негови собствени средства или предоставени за стопанисване от Община Ракитово

**Чл.25.** Читалището полага еднакви грижи на добър стопанин за опазване и обогатяване както на собственото, така и на ползваното имущество.

**Чл.26.** (1) Народно читалище „Просвета-1919” се финансира от Министерство на културата;

(2) читалището набира средства от следните източници:

1. членски внос;
2. културно-просветна и информационна дейност;
3. субсидия от държавния и общинските бюджети;
4. наеми от движимо и недвижимо имущество;
5. дарения и завещания;
6. платени културни, информационни и други дейности;
7. други приходи.

**Чл.27. (1)** Предложенията за годишната субсидия за читалищата по общини, нормативите и механизмът за нейното разпределяне се разработват от Министерството на културата съгласувано с областните администрации и общините.

1. С решение на общинския съвет Ракитово читалището може да се финансират допълнително над определената по ал. 1 субсидия със средства от собствените приходи на общината.
2. Гласуваната от общинския съвет субсидия за читалището, определена на основата на нормативи и по реда на ал. 2, не може да се отклонява от общината за други цели.
3. Единния читалищен бюджет се формира от всички приходоизточници - собствени и от субсидии.

**Чл.28. (1)** Предвидените по държавния и общинския бюджет средства за читалищна дейност се разпределят между читалищата от комисия с участието на представител на съответната община и на всяко читалище от общината, и се предоставят на читалищата за самостоятелно управление.

**(2)** При недостиг на средства за ремонта и поддръжката на читалищна сграда средствата се осигуряват от общинския съвет.

**Чл. 29. (1)** Читалището не може да отчуждава недвижими вещи и да учредява ипотека върху тях.

**(2)** Движими вещи могат да бъдат отчуждавани залагани, бракувани или заменени с по-доброкачествени само по решение на настоятелството.

**Чл.30. (1)** Читалищното настоятелство изготвя годишния отчет за приходите и разходите, който се приема от общото събрание.

**(2)** Отчетът за изразходваните от бюджета средства се представя в Общинска администрация гр.Ракитово

**Чл.31.** **(1)** Председателят на читалището ежегодно в срок до 10 ноември представят на кмета предложения за своята дейност през следващата година.

1. Кметът на общината внася направените предложения в общинския съвет, който приема годишна програма за развитие на читалищната дейност в община Ракитово
2. Програмата по ал. 2 се изпълнява от читалищата въз основа на финансово обезпечени договори, сключени с кмета на общината.
3. Председателят на читалището представя ежегодно до 31 март пред кмета на община Ракитово и общинския съвет доклад за осъществените читалищни дейности в изпълнение на програмата по ал. 2 и за изразходваните от бюджета средства през предходната година.

1. Докладите по ал. 4 на читалищата на територията на общ.Ракитово се обсъждат от общинския съвет на първото открито заседание след 31 март с участието на представителите на народните читалища - вносители на докладите.

***ГЛАВА ШЕСТА***

## ПРЕКРАТЯВЯНЕ ЧИТАЛИЩЕТО

**Чл.32. (1)** Читалището може да бъде прекратено по решение на общото събрание, вписано в регистъра на окръжния съд. То може да бъде прекратено с ликвидация или по решение на окръжния съд, ако:

1. дейността му противоречи на закона, устава и добрите нрави;
2. имуществото му не се използва според целите и предмета на дейността на читалището;
3. е налице трайна невъзможност читалището да действа или не развива дейност за период две години. В тези случаи министърът на културата изпраща сигнал до прокурора за констатирана липса на дейност на читалище; 4. не е учредено по законния ред;

5. е обявено в несъстоятелност.

1. Прекратяването на читалището по решение на окръжния съд може да бъде постановено по искане на прокурора, направено самостоятелно или след подаден сигнал от министъра на културата
2. Прекратяването на читалището по искане на прокурора се вписва служебно.

**Чл.33.** Общото събрание може да взема решение за прекратяване на читалището, ако са изчерпани всички възможности и не съществуват никакви условия за трайна дейност на читалището.

**Чл.34.** Читалищното сдружение, в което е членувало прекратеното читалище, не може да претендира за разпределянето на имуществото на това читалище.

**Чл.35**. За неуредените в този устав случаи се прилага Законът за юридическите лица с нестопанска цел.

***ГЛАВА СЕДМА***

**АДМИНИСТРАТИВНО НАКАЗАТЕЛНИ РАЗПОРЕДБИ**.

**Чл.36.** Председател и/или секретар на читалище, който предостави имущество в нарушение на чл. 6, ал. 5, се наказва с глоба в размер от 500 до 1000 лв. и с лишаване от право да заема изборна длъжност в читалището за срок 5 години.

**Чл.37.** Председател на читалище или представляващ читалищно сдружение, който не заяви вписване в регистъра на читалищата или читалищните сдружения в срока по чл. 10, ал. 3 от Закона за народните читалища се наказва с глоба от 150 до 300 лв.

**Чл.38.** Председател на читалище, който не представи доклад за изпълнението на читалищните дейности и за изразходваните от бюджета средства в срока по чл. Чл.31.а., ал. 4, се наказва с глоба от 150 до 300 лв.

**Чл.39. (1)** Нарушенията се установяват с актове на:

1. оправомощени от министъра на културата длъжностни лица - за нарушения по чл. 37;
2. кмета на община Ракитово или упълномощени от него длъжностни лица - за нарушенията по чл. 36 и 38.

**(2)**Наказателните постановления се издават от министъра на културата или от упълномощени от него заместник-министър, съответно от кмета на общината.

1. Съставянето на актовете, издаването, обжалването и изпълнението на наказателните постановления се извършват по реда на Закона за административните нарушения и наказания.
2. Събраните глоби за нарушения по чл. 37 се внасят в Национален фонд „Култура“.

***ГЛАВА ОСМА***

## ЗАКЛЮЧИТЕЛНИ РАЗПОРЕДБИ КЪМ УСТАВА НА НЧ „ПРОСВЕТА-1919”

**Чл.40. (1)** Читалището има кръгъл печат с надпис: "Народно читалище

„Просвета -1919” общ.Ракитово” в окръжност, в средата с разтворена книга , и текст

„гр.Костандово”

(**2**) Празникът на читалището е: 24 май,1ноември-деня на народните будители,1 март – ден на самодееца.

**Чл.41.** **(1)** Този устав е разработен от Общото събрание на НЧ „Просвета-1919”, в съответствие с изискванията от ЗНЧ Обн.ДВ., бр.89 от 22 Октомври 1996г и последно изм. ДВ. бр.42 от 5 Юни 2009 г.

**(2)** Уставът е приет на Общо отчетно събрание на НЧ ”Просвета-1919”,. в гр.Костандово и е подписан от учредителите и председателя.

Този списък представлява неразделна част от новия Устав на Народно читалище „Просвета-1919” – гр.Костандово, приет от Общото събрание на 20.04.2010 г. Председател на

НЧ „Просвета-1919”:Никола Велев Бързаков

## РЕШЕНИЕ № 3/2

 ***Общото събрание Сдружение с нестопанска цел Читалище „Просвета – 1919“ със седалище и адрес на управление гр. Костандово, общ. Ракитово, обл. Пазарджик, ул. „Христо Ботев“ № 37, Булстат, 112077621, избира за членове на Читалищното настоятелство следните лица:***

 Председател:

1. ***Никола Велев Бързаков с ЕГН от гр. Костандово, ул. „Васил Левски“ № 44;***

 ***1.Верко Генчов Кейбашиев с ЕГН:*** ***от гр. Костандово, ул. ”Техеран”№ 8.***

***2.*** **Зелюнка Мустафова Фотенлиева** ***с ЕГН:***  ***от гр. Костандово, ул. „Васил Левски” № 69.***

 ***3.Никола Михайлов Янев с ЕГН: от гр. Ракитово, ул. „Александър Стамболийски”№5.***

 ***4.Михал Димитров Йовчев с ЕГН:***  ***от гр. Костандово, ул. ”Опълченска” № .4***

 ***5.Здравка Манолова Бабечка с ЕГН:***  ***от с.Дорково, ул. „Мусала” № 9.***

 ***6.Емил Ясенов Янгънов с ЕГН:***  ***от гр. Костандово, ул. „Мел” № 37.***

## РЕШЕНИЕ № 3/3

 ***Общото събрание Сдружение с нестопанска цел Читалище „Просвета – 1919“ със седалище и адрес на управление гр. Костандово, общ. Ракитово, обл. Пазарджик,***

***ул. „Христо Ботев“ № 37, Булстат, 112077621, избира за членове на Преброителната комисия на сдружението следните лица:***

1. *Анета Миранова Иманова с ЕГН:*  *от гр. Костандово, ул. Христо Ботев“ № 55*
2. Силвия Ангелова Янгънова с ЕГН: ,ул.”Георги Мамарчев”№18А
3. *Савка Веркова Вулдева с ЕГН: от гр. Костандово, ул. „Христо Ботев“ № 66*

**2021година - Дейности на читалище”Просвета-1919”**

 **ОСНОВНИ ЗАДАЧИ НА ЧИТАЛИЩЕТО**

 **Общи положения**

Читалището е място, където широк кръг хора общуват с различни изкуства и се занимават с творчество. Тук човек се стреми да реализира онази част от себе си, която е възможно поради обстоятелствата на живота да е останала в сянка, но търси път за нейната изява. Така и през2021 година, нашата мисия ще продължи да бъдем посредник между информацията и потребителите в един бързо променящ се свят и да работим за утвърждаването на библиотеката като обществен информационен и културен център, осигуряващ равен достъп на всички.

Налагане името на читалището и библиотеката, като едни от водещите институции в града.

Стимулиране на читалищните дейности за проучване, възстановяване, запазване и популяризиране на местните културни традиции и наследство.

Продължаване на добрите традиции в културната дейност и включване на нови форми, обогатяване съдържанието на организираните културни и образователни програми .

Разширяване дейността на читалището с нови форми и младежки инициативи.

Привличане на повече самодейци и съмишленици към дейността му.

Издирване, съхраняване и популяризиране на местния автентичен фолклор.

Координация и сътрудничество с другите институции в Костандово.

Участия на съставите в местни, национални и международни фестивали.

Участие в програми и проекти.

Обновяване на материално-техническата база.

Отопление на залите за репетиция и читалищния салон.

Поддържане на текущата документация, на протоколи от заседания на общото събрание и други задължителни документи в съответствие с ЗНЧ и ЗОБ, както и счетоводните документи.

Подържане на уеб сайт на читалището и библиотеката с цел популяризиране на дейността и предлаганите библиотечни услуги.

Повишаване квалификацията на читалищните служители, чрез участието им в семинари и обучителни програми.

**Дейности**

Дейности, които ще предложи читалището през 2021 година:

- Обучение по народни танци и песни за деца и възрастни.

- Обучение по начална компютърна грамотност.

- Творческо ателие – рисуваме и творим.

- клуб по интереси - походи, кулинарни изложби, презентации, образователно – развлекателни екскурзии до исторически забележителности и духовни средища в България.

- Младежки клуб – спортни мероприятия, почистване и опазване на околната среда и др.

- Клуб „Приятели на книгата” – издирване и записване на песни, легенди и предания, свързани с населеното място и обогатяване на фонд.

„Краезнание” в библиотеката.
- По всяко от дейностите на читалището се планира:

- Изучаване на интересите и потребностите на реалните и потенциалната аудитория, която ще посещава на читалищните мероприятия;
- Участие в областни, общински, градски програми;
- Изготвяне на изложби;
- Създаване на витрини и кътове;
- Организация на акции извън стените на читалището;

**Любителско художествено творчество**:

- повишаване на художествено – творческите постижения на любителските състави и индивидуални изпълнители чрез привличане на специалисти – ръководители;

- активно участие на любителските състави и индивидуални изпълнители в културно – масови събития на Костандово и общината.

**Културно – масова дейност**:

културните мероприятия; - осъществяване на културният календар за читалищните прояви;

- повишаване на художественото и жанрово разнообразие на

- участие в културните мероприятия на общината;

- честване на официалните и традиционни празници, сборове и годишнини;

- провеждане на мероприятия, свързани със съхраняването, развитието и

популяризирането на местни традиции и обичаи.

**Обучение и квалификация:**

- участие на читалищния работник в семинари, обучения и др., свързани с

повишаване квалификацията му по основните читалищни дейности.

**Създаване, съхраняване и обогатяване на музейни сбирки съгласно Закона за културното наследство**

 В читалище “Просвета-1919” е подредена музейна сбирка от местно значение акцентиран – светилището”Алков камък”,раннохристянски базилики,помохамеданчването в Чепинското корито,етнографска тематика с традиционни местни предмети, използвани в миналото, като носии, които представят някогашния бит на местното население. Този музей, е инвентиран, хронологично подреден по периодика, поставени надписи на български и английски , за да отговаря на стандарта за музейна сбирка.

Читалището ще продължи да полага усилия за издирване и обогатяване на музейната сбирка. **СБИРКИ НА НАСТОЯТЕЛСТВОТО**

Настоятелството на читалището се е събирало на заседания винаги, когато е имало нужда и е помагало на библиотекаря и секретаря при реализиране на проекти и тържества,музейна сбирка,ремонтни дейности и др.

Има още много задачи за изпълняване пред настоятелството,като ремонт на сцената –нови завеси осветителна система с професионално осветление на читалището,както и подмяна на централното ел табло.

Настоятелството на читалището се е събирало на заседания винаги, когато е имало нужда и е помагало на библиотекаря и секретаря при реализиране на проекти и тържества,музейна сбирка,ремонтни дейности и др.

Има още много задачи за изпълняване пред настоятелството,като ремонт на сцената –нови завеси осветителна система с професионално осветление на читалището,както и подмяна на централното ел табло.

**Официални чествания на НЧ”Просвета-1919”**

**20-21януари честване на Бабинден,деня на родилната помощ.**

**3-ти март Национален празник на Р.България- тържество съвместно с Кметство Костандово и ОУ”Неофит Рилски”.**

**21 май Национален фолклорен фестивал „Костандово”.**

**1-юни деня на детето и деня на Ботев и загиналите за Национално освобождение и независимост на България.**

**1-ноември Деня на будителите.**

**23 януари честване на Коледни и Новогодишни тържества.**

**БИБЛИОТЕЧНИ ПРОЯВИ**

Витрини, кътове и изложби за различни дати и събития през изминалата година се подреждат непрекъснато във фоайето на читалището, и в библиотеката- те са съобразени с календара даден ни от РБ „Никола Фурнаджиев” гр. Пазарджик. В библиотеката се провеждат и уроци с учениците на тема: работа с каталози, речници и енциклопедии, опазване на библиотечния фонд, нашето родно Костандово, работа в интернет.мултимедийно прожектиране на уроци и презентации свързанис учебния процес. През 2020 г. постъпилите книги в библиотеката са 120 тома на стойност 1197,71 лв.по проект от Министерството на Културата.

През изминалата година регистрираните читатели са 228, а раздадената литература е 4284 тома.Библиотечният фонд наброява 12 953 тома.

Библиотеката получава вестник - „Темпо новини” и „Знаме“. Организация и опазване на библиотечния фонд.

Увеличаване броя на потребителите на библиотечните услуги.

Насърчаване на четенето, със специално внимание към децата.

Извършване на краеведска дейност.

- Обогатяване на библиотечния фонд – закупуване на нова литература, абонамент на периодични издания, отопление на детския кът.

- Източници и способи за комплектуване:
- средства за покупка от бюджет на читалището

- чрез насърчаване на дарителството на нови книги- Опазване на библиотечните фондове:
- Проверка на фонда - инвентаризация.
-. Работа с читателите
- Тематични изложби:
- кътове и витрини

- срещи с писатели

- Образователни инициативи от библиотеката:
- курсове за компютърна грамотност;

- годишнини, свързани с исторически дати и личности:

- организиране на колективни посещения, беседи и презентации за придобиване на библиотечно – библиографска и информационна култура

-Отбелязване на бележити дати и годишнини – изложби от документални сбирки и в двата отдела.

**Материално техническа база на читалището**

За своята дейност Народно читалище „Просвета-1919”, разполага с двуетажна масивна сграда , специално построена за целта през 1969г..

Ще продължим да поддържаме добра хигиена в сградата и прилежащите зелени площи към читалището. Ще стопанисваме наличните музейни експонати, реквизити, костюми и библиотечен фонд.

**Художествено-творческа дейност**

В читалището функционират : АИФ „БОЯНА“, ГСГП „Евредика“ .

Документиране и популяризиране на традициите и културните ценности на различните етноси в селото чрез различни форми на любителското творчество и участия в престижни културни събития в общината, региона, страната и в чужбина;

**Организационно направление**

-Утвърждаване и укрепване на връзки с институции и учебните заведения.

**Дейности на читалищното настоятелство и на културните мероприятия за 2021год.:**

06 януари -Честване на Йорданов ден .

11януари официално бяха представени новозакупените книги по проект от Министерството на Културата.

21-22 януари –Честване на деня на родилната помощ”Бабинден”

18 февруари бе направена изложба във връзка с 148 години от гибелта на Апостола на свободата.Бе прожектиран филм за левски с учениците от 2 б клас с р-л г-жа Рабчина.

26 февруари бе организиран благотворителен базар организиран от ОУ с подкрепата на читалище”Просвета”.

На центъра на Костандово бе чествано тържествено националния празник 3-ти март.

Април започна и стартира в нашата библиотека Маратон на четенето с любими автори с ученици от ОУ”Неофит Рилски”.

17 април започна школа по рисуване с ръководител Гергана

22април в библиотеката бе отразена Денят на земята ,като продължи и маратона на четенето.

23 април бе честван Денят на книгата с деца от ОУ като с нашите гости четохме любими книги и рисувахме и оцветявахме.

13май бе открита паметна плоча на архитект полковник Михаил Янков допринесъл за съвремения архитектурен облик на Костандово.Инициативата и изграждането на паметната плоча са изцяло заслуга на читалищното ръководство.

24май тържествено честване на славянската писменост и култура ,като Георги Мундов бе награден с плакет и грамота като самодееец в Ансамбъл „Бояна”от Общинска администрация.

Участие на читалището в проекта на Министерството на Културата –„Живи човешки съкровища”съвместно с фирма „Хемус”килимарски цех пред Областена администрация гр.Пазарджик.

1 юни в деня на детето в библиотеката бе организирана изложба с рисунки на деца .

5 юни участие на ГСГП”Евредика”в гр.Хисаря на Балканския фестивала „Евро фолк - Жива вода”диплом и златен медал,грамота и препоръка.

16 юни – Участие на ГСГП”Евредика”на Осемнадесетият фестивал за градска и забавна песен „Георги Шаранков”гр. Пазарджик отлично представяне.

24-25юни участие на семинар в гр.Кюстендил на секретаря и председателя организиран от РБ”Н.Фурнаджиев”. Семинар на тема:  „ **ЕКОЛОГИЧНИ ПОДХОДИ ПРИ ОПАЗВАНЕ И СЪХРАНЕНИЕ НА БИБЛИОТЕЧНИ ФОНДОВЕ“**

26-27юни участие на АИФ”Бояна”на 15-ти международен фестивал”Песни и танци без граници” Свиленград-2021.-голямата награда на фестивала с премия от 500лв.

21-22 август участие на ГСГП”Евредика” на Х1 Световен шампионат по фолклор „Световен фолк 2021” в гр.Поморие –златен медал и диплом за участие с запис на DVD.

28-29 август участие на Ансамбъла за изворен фолклор „Бояна”на ХV- я събор на тракийските дружества „Богородична стъпка-2021” в Старозагорските бани.Грамота ,диплом и плакет.

м.октомври закупени книги ученическа литература на стойност525лв собствени средства.

29 октомври честване на деня на народния будител съвместно с ОУ”Неофит Рилски”на центъра на Костандово с ГСГП”Евредика”.

01 ноември дарени книги от г-жа Гергана Мандарева.

20 ноември 30 минутно предаване на БНР –програма Хоризонт с водещ Цвети Радева за Ансамбъл „Бояна“от фестивала в Дорково.

**Изготвил:Пламен Киселов/секретар/**

**Председател:Никола Бързаков**